תקנות שירות הציבור (הגבלות לאחר פרישה) (סדרי דין בועדה)

{{ח:התחלה}}
{{ח:כותרת|תקנות שירות הציבור (הגבלות לאחר פרישה) (סדרי דין בועדה), תשל״א–1971}}
{{ח:קטע3||תקנות סדרי דין ונוהל בפני הועדה למתן היתרים}}

{{ח:פתיח-התחלה}}
{{ח:תיבה|ק״ת תשל״א, 1454|תקנות שירות הציבור (הגבלות לאחר פרישה) (סדרי דין בועדה)|https://olaw.org.il/takanot/takanot-2728.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שירות הציבור (הגבלות לאחר פרישה)#סעיף 15|סעיף 15}} {{ח:חיצוני|חוק שירות הציבור (הגבלות לאחר פרישה)|לחוק שירות הציבור (הגבלות לאחר פרישה), תשכ״ט–1969}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: הוראות כלליות}}

{{ח:פנימי|פרק 2|פרק שני: בקשות מיוחדות}}

{{ח:פנימי|פרק 3|פרק שלישי: שונות}}

{{ח:קטע2|פרק 1|פרק ראשון: הוראות כלליות}}

{{ח:סעיף|1|בקשה להיתר או לאישור}}
{{ח:ת}} המבקש היתר או אישור לפי {{ח:חיצוני|חוק שירות הציבור (הגבלות לאחר פרישה)|החוק}}, יגיש לועדה בקשה בכתב בארבעה עתקים; הבקשה תפרט –
{{ח:תת|(1)}} את שם משפחתו ואת שמו הפרטי של המבקש ואת מענו, ואם היה מען זה בחוץ לארץ – מען בישראל לצרכי מסירת מסמכים;
{{ח:תת|(2)}} את שירות הציבור שממנו פרש או עומד לפרוש ושאגב פרישתו ממנו מבוקש ההיתר או האישור;
{{ח:תת|(3)}} את המועד של הפרישה מהשירות;
{{ח:תת|(4)}} תיאור תפקידו של המבקש בשירות הציבור;
{{ח:תת|(5)}} פרטים נוספים כפי שנקבע בתקנות אלה לגבי הסוגים השונים של בקשות.

{{ח:סעיף|2|אימות טענות}}
{{ח:ת}} המבקש יאמת את הטענות שבעובדה שבבקשתו, בתצהיר בכתב, בשבועה או בהן צדק, שיצורף לבקשתו, וכן יצרף לבקשתו העתק מכל מסמך שברצונו להסתייע בו בהליכים בפני הועדה, הכל בארבעה עתקים.

{{ח:סעיף|3|המצאה לשירות}}
{{ח:ת}} עותק אחד של הבקשה על נספחיה ימציא יושב ראש הועדה לשירות כאמור {{ח:פנימי|סעיף 1|בתקנה 1(2)}};
{{ח:ת}} היה אותו שירות –
{{ח:תת|(1)}} שירות המדינה שחל עליו {{ח:חיצוני|חוק שירות המדינה (מינויים)|חוק שירות המדינה (מינויים), תשי״ט–1959}} – יהא הנמען נציב שירות המדינה;
{{ח:תת|(2)}} צבא־הגנה לישראל – יהא הנמען קצין בצה״ל שיודיע עליו הרמטכ״ל מזמן לזמן ליושב ראש הועדה;
{{ח:תת|(3)}} משטרת ישראל – יהא הנמען המפקח הכללי למשטרת ישראל;
{{ח:תת|(4)}} מערכת לימוד חובה שהמשכורת של עובדיה משתלמת מתקציב משרד החינוך והתרבות – יהא הנמען המנהל הכללי למשרד החינוך והתרבות.

{{ח:סעיף|4|תשובת נציג השירות}}
{{ח:ת}} נציג השירות שהומצא לו עותק הבקשה רשאי להגיש תשובה עליה בכתב תוך ארבעה עשר יום מיום שנמסר לו העותק; התשובה תוגש בארבעה עתקים ויצורף לה תצהיר בכתב, בשבועה או בהן צדק, לאימות העובדות שבתשובה וכן יצורף לה העתק כל מסמך שברצונו של נציג השירות להסתייע בו בשעת הדיון בבקשה.

{{ח:סעיף|5|דרכי המצאה}}
{{ח:ת}} המצאת כל מסמך לענין הליכי הדיון בועדה תהא אישית או בדואר רשום עם אישור מסירה.

{{ח:סעיף|6|החלטה על פי חומר ראיות בכתב}}
{{ח:ת}} הועדה רשאית לדון בבקשה ולהחליט בה על יסוד החומר בכתב שהובא בפניה ובהעדרם של המבקש ונציג השירות אם אף אחד מהם לא ביקש להתייצב בפניה כדי להשמיע טענותיו או לחקור את מי שהגיש לועדה תצהיר כאמור {{ח:פנימי|סעיף 2|בתקנות 2}} {{ח:פנימי|סעיף 4|או 4}}.

{{ח:סעיף|7|שמיעת הבקשה}}
{{ח:ת}} ביקש המבקש או נציג השירות להתייצב בפני הועדה כאמור {{ח:פנימי|סעיף 6|בתקנה 6}} או החליט יושב ראש הועדה להזמינם, יחולו הוראות {{ח:פנימי|סעיף 8|תקנות 8 עד 18}}.

{{ח:סעיף|8|קביעת מועד}}
{{ח:ת}} יושב ראש הועדה יקבע מועד לשמיעת הבקשה וימציא הזמנה הן למבקש והן לנציג השירות, ארבעה עשר יום לפחות לפני המועד לשמיעת הבקשה.

{{ח:סעיף|9|הודעה על חקירה שכנגד}}
{{ח:ת}} רצה המבקש או נציג השירות לחקור חקירה שכנגד אדם שמסר תצהיר כאמור {{ח:פנימי|סעיף 2|בתקנות 2 עד 4}}, יודיע על כך למי שהגיש את התצהיר ארבעה ימים לפחות לפני מועד השמיעה וימסור העתק ההודעה ליושב ראש הועדה.

{{ח:סעיף|10|הגבלת השימוש בהצהרות}}
{{ח:ת}} נמסרה הודעה כאמור {{ח:פנימי|סעיף 9|בתקנה 9}}, לא ישמש התצהיר שעליו ניתנה ההודעה ראיה, בכפוף לאמור {{ח:פנימי|סעיף 11|בתקנה 11}}, אלא אם היה המצהיר נוכח בשמיעת הבקשה כשהוא מוכן לחקירה שכנגד.

{{ח:סעיף|11|הגשת שאלונים}}
{{ח:ת}} נמצא האדם שמסר תצהיר כאמור {{ח:פנימי|סעיף 2|בתקנות 2}} {{ח:פנימי|סעיף 4|או 4}} בחוץ־לארץ, רשאית הועדה להרשות לו, במקום להתייצב בפניה לשם חקירה שכנגד, לענות בכתב על שאלון שיוגש, באישור הועדה, מאת מי שביקש לחקור את המצהיר, הכל בתנאים שתקבע הועדה.

{{ח:סעיף|12|אי־הגשת תשובות הכחשה}}
{{ח:ת}} לא הגיש נציג השירות תשובה בכתב לבקשה כאמור {{ח:פנימי|סעיף 4|בתקנה 4}}, רואים אותו כאילו הכחיש כל טענה שבעובדה שבבקשה.

{{ח:סעיף|13|מינוי לדיון}}
{{ח:ת}} יושב ראש הועדה יזמין לדיון בכל בקשה את נציג הציבור ואת העובד בשירות הציבור כסדר הופעתם ברשימות שפורסמו ברשומות.

{{ח:סעיף|14|טענות שלא הוזכרו בבקשה}}
{{ח:ת}} בשמיעת הבקשה לא תיזקק הועדה לכל טענה שבעובדה שלא הוזכרה בבקשה אלא אם ראתה ששמיעת הטענה דרושה למען הצדק.

{{ח:סעיף|15|סטיה מהוראות התקנות}}
{{ח:ת}} הועדה רשאית לנהוג אף בסטיה מכל הוראה שבתקנות אלה אם באה על כך הסכמת המבקש ונציג השירות ואם לדעת הועדה אין בסטיה כדי להכשיל את מטרת {{ח:חיצוני|חוק שירות הציבור (הגבלות לאחר פרישה)|החוק}}.

{{ח:סעיף|16|החלטת הועדה}}
{{ח:ת}} החלטת הועדה תהא בכתב ומנומקת, ותיחתם ביד יושב ראש הועדה; היושב ראש ימציא העתק ממנה מאושר בידו למבקש ולנציג השירות.

{{ח:סעיף|17|ייצוג היועץ המשפטי}}
{{ח:ת}} היועץ המשפטי לממשלה או נציגו רשאים, בכל עת, להופיע בדיוני הועדה ולהשמיע את טענותיהם.

{{ח:סעיף|18|סמכויות נוספות}}
{{ח:ת}} הועדה תקבע בעצמה את סדרי הדין והנוהל בפניה במידה שלא נקבעו בתקנות אלה; אין בתקנות אלה כדי לגרוע מסמכותה לגבות כל ראיה ולדרוש המצאת כל דבר נוסף שתמצא לנכון בנסיבות הענין.

{{ח:קטע2|פרק 2|פרק שני: בקשות מיוחדות}}

{{ח:סעיף|19|בקשה למתן אישור לפי {{ח:חיצוני|חוק שירות הציבור (הגבלות לאחר פרישה)#סעיף 4|ס׳ 4(ג)(2)}}}}
{{ח:ת}} בבקשה למתן אישור לפי {{ח:חיצוני|חוק שירות הציבור (הגבלות לאחר פרישה)#סעיף 4|סעיף 4(ג)(2) לחוק}} יפורטו, בנוסף לאמור {{ח:פנימי|סעיף 1|בתקנה 1(1) עד (4)}}, פרטים אלה:
{{ח:תת|(1)}} שמו של האדם שממנו עומד המבקש לקבל זכות ומענו;
{{ח:תת|(2)}} מהות הזכות שהוענקה לאותו אדם על ידי המבקש או על פי המלצתו, הכל במילוי תפקידו בשירות הציבור;
{{ח:תת|(3)}} המועד שבו גמר המבקש את הטיפול בהענקת הזכות או במתן ההמלצה למתן הזכות;
{{ח:תת|(4)}} המועד שבו עומד המבקש לקבל מאותו אדם זכות ומהותה של אותה זכות.

{{ח:סעיף|20|בקשה למתן היתר לרכישת זכות}}
{{ח:ת}} בבקשה למתן היתר לפי {{ח:חיצוני|חוק שירות הציבור (הגבלות לאחר פרישה)#סעיף 4|סעיף 4(ג)(3) לחוק}} יפורטו, בנוסף לאמור {{ח:פנימי|סעיף 1|בתקנה 1(1) עד (4)}}, פרטים אלה:
{{ח:תת|(1)}} שמו של האדם שממנו עומד המבקש לקבל זכות ומענו;
{{ח:תת|(2)}} מהות הזכות שהוענקה לאותו אדם על ידי המבקש או על פי המלצתו, הכל במילוי תפקידו בשירות הציבור;
{{ח:תת|(3)}} המועד שבו הוענקה הזכות לאותו אדם כאמור בפסקה (2);
{{ח:תת|(4)}} מהות הזכות שברצונו של המבקש לקבל מאותו אדם (משרה כשכיר, שיתוף בעסק, התקשרות בעסק כסוכן, כספק יחיד, כבעל של זכות מונופולין למתן שירותים, או כיוצא באלה);
{{ח:תת|(5)}} כל עובדה שיש לה חשיבות, בנסיבות הענין, להכרעת הועדה לפי {{ח:חיצוני|חוק שירות הציבור (הגבלות לאחר פרישה)#סעיף 14|סעיף 14(ב) לחוק}}.

{{ח:סעיף|21|בקשה למתן היתר לפעילות עסקית בחוץ־לארץ}}
{{ח:ת}} בבקשה למתן היתר לפי {{ח:חיצוני|חוק שירות הציבור (הגבלות לאחר פרישה)#סעיף 6|סעיף 6 לחוק}} יפורטו, בנוסף לאמור {{ח:פנימי|סעיף 1|בתקנה 1(1) עד (4)}}, פרטים אלה:
{{ח:תת|(1)}} מהות המשרה או התפקיד כאמור {{ח:חיצוני|חוק שירות הציבור (הגבלות לאחר פרישה)#סעיף 6|בסעיף 6(1) לחוק}}; שם המעביד או מעניק התפקיד, מענו ומקום מילוי התפקיד;
{{ח:תת|(2)}} מהות העסק שברצונו של המבקש לרכוש זכות בו, מקום הימצאו של העסק ומהות הזכות;
{{ח:תת|(3)}} שמות הארצות שבהן שירת המבקש בשנתיים האחרונות לפני פרישתו.

{{ח:קטע2|פרק 3|פרק שלישי: שונות}}

{{ח:סעיף|22|בקשות של קרובים}}
{{ח:ת}} תקנות אלה יחולו על בקשות שיגיש קרובו של מי שפרש מהשירות או עומד לפרוש ממנו, בשינויים המחוייבים.

{{ח:סעיף|23|תחילה}}
{{ח:ת}} תחילתן של תקנות אלה היא כתום חמישה עשר יום מיום פרסומן.

{{ח:סעיף|24|השם}}
{{ח:ת}} לתקנות אלה ייקרא ”תקנות שירות הציבור (הגבלות לאחר הפרישה) (סדרי דין בועדה), תשל״א–1971“.

{{ח:חתימות|ו׳ באב תשל״א (28 ביולי 1971)}}
* '''יעקב ש׳ שפירא'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]